AKCIJSKI NAČRT ZA UPRAVLJANJE RJAVEGA MEDVEDA (*Ursus arctos*) V SLOVENIJI

za obdobje 2020–2024

**Kazalo vsebine**

[PREDGOVOR 2](#_Toc39468438)

[UVOD 3](#_Toc39468439)

[OPREDELITEV CILJEV IN DEJAVNOSTI 5](#_Toc39468440)

[1 Informiranje, dialog in vključenost deležniških skupin 5](#_Toc39468441)

[2 Preprečevanje zahajanja medvedov v naselja 7](#_Toc39468442)

[3 Preprečevanje škode in odškodninski sistem 10](#_Toc39468443)

[4 Upravljanje številčnosti in prostorska razporeditev medveda 12](#_Toc39468444)

[5 Krmljenje medveda 15](#_Toc39468445)

[6 Ogledovanje medveda 17](#_Toc39468446)

[7 Spremljanje stanja populacije 17](#_Toc39468447)

[8 Raziskovalne prioritete 21](#_Toc39468448)

[9 Nadzor nezakonitega ubijanja medvedov 22](#_Toc39468449)

[10 Strateške dejavnosti na področju ohranjanja habitata rjavega medveda 24](#_Toc39468450)

[11 Optimizacija zakonodaje 25](#_Toc39468451)

[12 Medsektorsko sodelovanje in usklajevanje 26](#_Toc39468452)

[13 Mednarodno sodelovanje 29](#_Toc39468453)

[NAČIN PREVERJANJA IZVAJANJA NAČRTA IN POROČANJE 31](#_Toc39468454)

[PRILOGE 31](#_Toc39468455)

# PREDGOVOR

Ta dokument je operativno nadaljevanje Strategije upravljanja rjavega medveda (*Ursus arctos*) v Sloveniji za obdobje 2020-2030 (v nadaljnjem besedilu: Strategija). Z akcijskim načrtom se izpolnjujeta poglavji 7. in 8. strategije, te aktivnosti pa bodo prispevale tudi k izvajanju ukrepov, opredeljenih v Programu upravljanja območij Natura 2000. Akcijski načrt je pripravljen za 5 let, kar pomeni prvo polovico trajanja Strategije. Osnovi obeh dokumentov sta nastali v okviru projekta LIFE DINALP BEAR in bili dopolnjeni z najnovejšimi podatki, zlasti iz Strokovnih izhodišč za upravljanje rjavega medveda (*Ursus arctos*) v Sloveniji za (obdobje 2020-2023) iz študije Jerina in sod., 2020[[1]](#footnote-1) ter ob upoštevanju številnih javnih razprav na vseh ravneh. Podlaga za Akcijski načrt je slovenska zakonodaja (predvsem Uredba o zavarovanih prosto živečih živalskih vrstah (Uradni list RS, št. 46/04 s spremembami in dopolnitvami) kot tudi EU zakonodaja ter ostali mednarodni predpisi, dogovori in usmeritve. Pri izdelavi tega akcijskega načrta in Strategije so bili upoštevani vsi ključni izsledki znanstvenih raziskav na območju Slovenije in širše ter tudi številne izkušnje preteklih desetletij pri upravljanju populacije rjavega medveda pri nas.

Prvi strateški dokument za upravljanje rjavega medveda v Sloveniji je bila *Strategija upravljanja z rjavim medvedom (Ursus arctos) v Sloveniji*, sprejeta na Vladi RS januarja 2002. Na podlagi le-te je bil leta 2003 izdelan in potrjen prvi akcijski načrt: *Akcijski načrt upravljanja z rjavim medvedom (Ursus arctos L.) v Sloveniji 2003 – 2005*. Omenjena dokumenta sta služila kot podlaga za upravljanje rjavega medveda v Sloveniji vse do leta 2020. Tako je čas za prenovljene strateške dokumente, saj se je v tem času populacija medveda na območju Slovenije prostorsko in številčno razširila in ima status ugodnega varstvenega stanja, prišlo pa je tudi do razvoja novih metod za spremljanje stanja populacije ter novih spoznanj na področju biologije in ekologije medveda.

# UVOD

Mednarodni predpisi in slovenska zakonodaja rjavega medveda opredeljujejo kot ogroženo živalsko vrsto. Na območju Slovenije in sosednjih držav rjavega medveda ogrožata predvsem dva dejavnika: sprejemljivost medveda med ljudmi ter razdrobljenost medvedjega habitata. Oba dejavnika sta tudi medsebojno povezana in lahko skupaj vplivata na (ne)primernost prostora za medveda.

Upravljanje rjavega medveda se izvaja, glede na različno stanje populacije rjavega medveda, na treh območjih:

a) **osrednje območje prisotnosti samic** zajema celotno območje, kjer v obdobju zadnjih petih let zaznavamo reprodukcijo medvedov;

b) **povezovalno območje z Alpami** obsega območje, ki je strateškega pomena za povezljivost dinarsko-pindske populacije z alpsko populacijo;

c) **preostali prostor v Sloveniji,** ki je manj pomemben z vidika dolgoročnega varstva medveda.

Ohranitveni cilji in ukrepi za dosego ohranitvenih ciljev, ki jih podaja ta akcijski načrt, se zato v veliki meri nanašajo na v Strategiji izpostavljena dejavnika ogrožanja. Ohranitveni cilji, ki so v Strategiji opredeljeni v 7. poglavju, so naslednji:

* Vzdrževanje oziroma večanje sprejemljivosti ljudi do rjavega medveda.
* Čim bolj naravna spolna in starostna struktura populacije ter ohranjanje številčnosti populacije na ravni, ki zagotavlja ugodno varstveno stanje populacije, in ki ne presega družbene nosilne zmogljivosti prostora. Ciljna številčnost populacije rjavega medveda, ki upošteva tudi načelo previdnosti, je 800 osebkov (pri čemer je mišljena številčnosti po poleganju, t.j. pomladi).
* Ohranjanje obsega in kakovosti življenjskega prostora rjavega medveda-. Ohranjajo se tudi obstoječi koridorji v postopkih načrtovanja in pri izvajanju ustreznih presoj sprejemljivosti.
* Sodelovanje z državami, s katerimi si delimo populacijo rjavega medveda, zato da je upravljanje usklajeno na ravni populacije. Za alpski del poteka usklajevanje v okviru WISO platforme Alpske konvencije, za Slovenijo je ključno sodelovanje z Republiko Hrvaško, posredno pa tudi z drugimi državami na območju Dinaridov, kjer pa bi bilo treba vzpostaviti neko obliko medvladne platforme.

V nadaljevanju dokumenta so po posameznih poglavjih, ki se navezujejo na Strategijo, podani konkretni ukrepi za dosego ohranitvenih ciljev. Ukrepi so glede na nujnost izvedbe rangirani s številkama 1 ali 2 (stolpec »Prioriteta«), pri čemer so z 1 označene aktivnosti, ki so zelo nujne za dolgoročno ohranitev rjavega medveda, z 2 pa so označene nekoliko manj nujne. Poleg tega je za vsak ukrep posebej v stolpcu »Prispeva k doseganju ciljev« navedeno, h kateremu podrobnejšemu cilju (kot so ti opredeljeni v začetku posameznega poglavja) prispeva. V stolpcu »Izvajalci« so predvideni nosilci posameznih ukrepov, ob tem pa poudarimo, da bo pri določenih ukrepih seveda nujno sodelovanje z drugimi inštitucijami (v tabelah označene z »drugi«). Posebej tu izpostavimo sodelovanje z Biotehniško fakulteto, Veterinarsko fakulteto, upravljavci lovišč, lokalnimi skupnostmi in kmetijsko stroko. Kot priloga dokumenta je dodana tabela z okvirnimi ocenami stroškov, ki jih prinašajo omenjeni ukrepi in tabela z oceno obsega dela za MOP, ARSO in ZRSVN.

Kratice

JAVNA SLUŽBA MOP/ZGS – javna služba, ki jo Zavod za gozdove Slovenije opravlja v okviru sredstev Ministrstva za okolje in prostor (MOP)

JAVNA SLUŽBA MKGP/ZGS – javna služba, ki jo Zavod za gozdove Slovenije opravlja v okviru sredstev Ministrstva za kmetijstvo gozdarstvo in prehrano (MKGP)

JAVNA SLUŽBA MKGP/KGZS – javna služba, ki jo Kmetijsko gozdarska zbornica Slovenije opravlja v okviru sredstev Ministrstva za kmetijstvo gozdarstvo in prehrano

ARSO – Agencija RS za okolje

ZRSVN – Zavod RS za varstvo narave

BF – Biotehniška fakulteta -

LZS - Lovska zveza Slovenije

LD – lovske družine

LPN – Lovišča s posebnim namenom Zavoda za gozdove Slovenije

OZUL – Območno združenje upravljavcev lovišč in lovišč s posebnim namenom

MNZ – Ministrstvo za notranje zadeve

MZI- Ministrstvo za infrastrukturo

DARS – Družba za avtoceste v Republiki Sloveniji

DRSI – Direkcija Republike Slovenije za infrastrukturo

PRP – Program razvoja podeželja

# OPREDELITEV CILJEV IN DEJAVNOSTI

## 1 Informiranje, dialog in vključenost deležniških skupin

**Dolgoročni cilj:**

* 1.1 Zagotoviti sodelovanje deležniških skupin in splošne javnosti pri dolgoročnem ohranjanju populacije rjavega medveda v sobivanju z ljudmi.

**Podrobnejši cilji:**

1.1.1 Izboljšati sodelovanje, dialog, odnose in zaupanje med ustreznimi deležniškimi skupinami ter v dialog pritegniti stroko

1.1.2 izboljšati zaupanje deležniških skupin in širše javnosti v upravljavski sistem

1.1.3 zagotoviti podporo splošne javnosti dolgoročnemu ohranjanju medveda v Sloveniji

1.1.4 Zagotoviti dobro poznavanje mnenj in pričakovanj različnih deležniških skupin

1.1.5 Pravočasen in ustrezen odziv na dogodke, ki močno razburijo ljudi

**Ukrepi:**

|  |
| --- |
| **1. Informiranje, dialog in vključenost deležniških skupin** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 5 let** |
| 1 | Aktivno vključevanje deležniških skupin v načrtovanje – pripravo ali prenovo strategije, akcijskega načrta, ostalih upravljavskih dokumentov in predpisov.  | 1.1.1, 1.1.2, 1.1.3, 1.1.4 | MOP, JAVNA SLUŽBA MOP/ZGS, ZRSVN in DRUGI  | državni proračun  | 2023, 2024 | 19.500 € / JAVNA SLUŽBA MOP/ZGS, 18.000 € / JN, redno delo/ MOP in ZRSVN |
| 1 | Proaktivno vodenje odnosov z mediji, vključno z odzivanjem na objavljanje neresnic. | 1.1.1, 1.1.3, 1.1.5 | MOP, JAVNA SLUŽBA MOP/ZGS, DRUGI | državni proračun | redno | Redno delo/ MOP, 3.960 € /JAVNA SLUŽBA MOP/ZGS, 11.200 € /JN |
| 1 | Vzdrževanje spletne strani "Varna paša" (Po projektna LIFE DINALP BEAR aktivnost). | 1.1.1, 1.1.3, 1.1.4 | JAVNA SLUŽBA MOP/ZGS | državni proračun | redno | 9.000 € |
| 1 | Priprava in diseminacija kratkih POLJUDNIH poročil o stanju populacije in izvedenih ukrepih. Objava prek izjave za javnost. | 1.1.1, 1.1.2, 1.1.3, 1.1.5 | JAVNA SLUŽBA MOP/ZGS | državni proračun | začetek 2021, nato redno | 4.000 € |
| 1 | Osveščanje (s članki in izobraževalnimi dogodki) prebivalcev z območij prisotnosti medveda o ukrepih za lajšanje sobivanja človeka in medveda, primernega vedenja na območjih prisotnosti medveda in konfliktih, ki se lahko pojavijo . (Po projektna LIFE DINALP BEAR aktivnost). | 1.1.1, 1.1.2,1.1.3 | MOP, ZRSVN, JAVNA SLUŽBA MOP/ZGS, DRUGI | državni proračun | redno | Redno delo/ MOP in ZRSVN, 17.251 € /JAVNA SLUŽBA MOP/ZGS, 24.176 € / JN |
| 2 | Vzdrževanje osnovnih informacijskih vozlišč vzpostavljenih v okviru projekta LIFE DINALP BEAR tudi po koncu projekta (spletna stran projekta, stran "Discover Dinarics", družbena omrežja). (Po projektna LIFE DINALP BEAR aktivnost) | 1.1.1, 1.1.3,1.1.4 | DRUGI | državni proračun | redno | 42.200 €/JN |
| 2 | Vzdrževanje sheme označevanja »Medvedu prijaznih izdelkov«, (delovanje komisije, tisk in distribucija nalepk). (Po projektna LIFE DINALP BEAR aktivnost) | 1.1.1, 1.1.3 | DRUGI | državni proračun | redno | 28.900 €/JN |
| 2 | Osveščanje lovcev in drugih deležniških skupin o prednostih in slabostih krmljenja medveda | 1.1.1, 1.1.4 | JAVNA SLUŽBA MOP/ZGS, DRUGI | državni proračun | redno | 3.740€ / JAVNA SLUŽBA MOP/ZGS6.270 / JN |
| 2 | Organizacija strokovnih posvetov za izmenjavo izkušenj in idej med ključnimi organizacijami deležniških skupin na nacionalni ravni. | 1.1.1, 1.1.2, 1.1.3,1.1.4 | MOP | državni proračun | vsaka 3 leta (2021 in 2024) | 500 € |

## 2 Preprečevanje zahajanja medvedov v naselja

**Dolgoročni cilj:**

 2.1 Zmanjšanje konfliktov med medvedom in človekom

**Podrobnejši cilji:**

2.1.1 Zmanjšanje pogostosti zahajanja medvedov v naselja in preprečevanje habituacije

2.1.2 Čimprejšnja prepoznava medvedov, ki potencialno predstavljajo grožnjo ljudem, in njihova odstranitev iz območja naselij

 2.1.3 Preprečevanje napadov medvedov na ljudi

 2.1.4 Preprečevanje zaraščanja kmetijskih površin (in ponekod tudi lokalne krčitve gozda) v okolici naselij skladno z ukrepi, ki jih izvaja MKGP

**Ukrepi:**

|  |
| --- |
| **2. Preprečevanje zahajanja medvedov v naselja** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 5 let** |
| 1 | Intervencijska skupina – izvajanje ukrepov, stalna pripravljenost in ustrezna opremljenost intervencijske skupine, ki sprejema klice ljudi, ki se počutijo ogrožene s strani medveda | 2.1.1, 2.1.2, 2.1.3 | JAVNA SLUŽBA MOP/ZGS | državni proračun | redno | 252.000 € |
| 1 | Čimprejšnji odstrel medveda, ki je prepoznan kot potencialno nevaren  | 2.1.1, 2.1.2, 2.1.3 | ARSO, JAVNA SLUŽBA MOP/ZGS, upravljavec lovišča | državni proračun (ARSO) | redno | redno delo/ ARSO, OSTALO NAČRTOVANO POD »INTERVENCIJSKA SKUPINA«, se pokriva s prihodki od odstrela/ upravljavec lovišča |
| 1 | Pregled stanja in priprava projekta nadgradnje sistema zbiranja odpadkov ter izvedba nadgradnje sistemov zbiranja odpadkov na območjih največjih gostot medveda na način, da le-ti ne privabljajo medvedov v naselja. (Po projektna LIFE DINALP BEAR aktivnost) | 2.1.1 | MOP,JAVNA SLUŽBA MOP/ZGS, ARSO, DRUGI | državni proračun, razpis | 2021 – pregled stanja in priprava projekta, 2024 | Redno delo/MOP in ARSO15.000 €/JN300.000 € /JN/RAZPIS20.400 €/JAVNA SLUŽBA MOP/ZGS |
| 1 | Sofinanciranje (v višini 80 %) kompostnikov, ki medvedu onemogočajo dostop do organskih odpadkov. (Po projektna LIFE DINALP BEAR aktivnost) | 2.1.1 | ARSO, JAVNA SLUŽBA MOP/ZGS,  | državni proračun,  | začetek 2021, nato redno | 32.440 €/ARSO za sofinanciranje kompostnikov, 20.400 €/JAVNA SLUŽBA MOP/ZGS |
| 1 | Financiranje ukrepov za odpravljanje zaraščanja na kmetijskih površinah in lokalne ciljne krčitve gozda za zmanjševanje konfliktov z medvedom.  | 2.1.42.1.1 | MKGPZGS | državni proračun | redno | redno delo/ MKGP, odvisno od vključevanja v izvedbo ukrepa/J.S. MKGP/ZGS |
| 1 | Opozarjanje na negativne posledice odlaganja organskih odpadkov (npr. klavniški ostanki) v bližini naselij in sankcioniranje odkritih povzročiteljev. | 2.1.1 | JAVNA SLUŽBA MKGP/KGZS, JAVNA SLUŽBA MOP/ZGS, pristojna inšpekcijska služba  | državni proračun | redno | stroški vključeni v redno delo inšpekcij. službe, KGZS in ZGS  |

## 3 Preprečevanje škode in odškodninski sistem

**Dolgoročni cilj:**

3.1 Izboljšanje ravni sprejemanja medveda pri najbolj izpostavljenih deležniških skupinah (rejci, čebelarji)

**Podrobnejši cilji:**

 3.1.1 Zmanjšanje števila škodnih primerov zaradi medveda

3.1.2 Redno in ustrezno izplačevanje odškodnin za primerno varovano premoženje

3.1.3 Izboljšanje sistemov pomoči in svetovanja kmetom za uporabo primernih zaščitnih sredstev z vključevanjem kmetijske svetovalne službe

3.1.4 Izboljšanje nadzora nad ustrezno uporabo zaščitnih sredstev

**Ukrepi:**

|  |
| --- |
| **3. Preprečevanje škode in odškodninski sistem**  |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 5 let** |
| 1 | Sofinanciranje preizkušeno učinkovitih ukrepov za zaščito premoženja pred medvedom (večžične elektroograje, elektromreže, drugo) – (tudi tistim uporabnikom, ki še niso utrpeli škode po zavarovanih živalskih vrstah). (Po projektna LIFE DINALP BEAR aktivnost) | 3.1.1 | ARSO | državni proračun | redno | 150.000 € |
| 1 | Optimizacija ukrepov s svetovanjem rejcem, čebelarjem in ostalim zainteresiranim glede možnosti pridobitve zaščitnih sredstev iz sredstev MOP, PRP ali projektov ter svetovanje o pravilni uporabi sofinanciranih zaščitnih sredstev in kontrola pravilne uporabe s poudarkom na osrednjem območju prisotnosti samic. (Po projektna LIFE DINALP BEAR aktivnost) | 3.1.1, 3.1.4,3.1.3 | JAVNA SLUŽBA MOP/ZGS, JAVNA SLUŽBA MKGP/ KGZSMOP, MKGP, ARSO | državni proračun | redno | 87.795 €/ JAVNA SLUŽBA MOP/ZGS,22.550/ JAVNA SLUŽBA MKGP/KGZS, redno delo/ MOP, MKGP in ARSO |
| 1 | Vzpostavitev in vzdrževanje vzrejnih linij pastirskih psov. (Po projektna LIFE DINALP BEAR aktivnost) | 3.1.1 | JAVNA SLUŽBA MOP/ZGS  | državni proračun | začetek 2021, nato redno | 27.890 € |
| 1 | Ažurno izplačevanje odškodnin na podlagi cenitev po ustreznih cenikih za škodo po medvedu, ki nastane kljub primerni zaščiti premoženja ali nastane na območju, kjer nastanek škode ni pričakovan. | 3.1.2 | ARSO,JAVNA SLUŽBA MOP/ZGS | državni proračun | redno | 900.000€/ARSO,242.000 €/JAVNA SLUŽBA MOP/ZGS |
| 1 | Svetovanje rejcem za zaščitne ukrepe s strani kmetijske svetovalne službe zlasti glede PRP ukrepov. | 3.1.1, 3.1.3 | JAVNA SLUŽBA MKGP/ KGZS | državni proračun | redno | 250.000 € |
| 1 | V okviru priprave novega Programa razvoja podeželja proučiti možnost novih ukrepov (posebej še možnost prilagojenih ukrepov za male kmetije) vezanih na varovanje čred pred velikimi zvermi  | 3.1.1, 3.1.3 | MKGP, MOP, JAVNA SLUŽBA MKGP/KGZS, ZGS | državni proračun | 2022 | redno delo/ MKGP, MOP, KGZS in ZGS |
| 2 | Promocija in širjenje primerov dobrih praks ter izobraževanje prebivalcev z območij prisotnosti medveda (Dinaridi in Alpe) glede pomena primernih načinov zaščite premoženja s poudarkom na območjih alpskega pašništva | 3.1.1 | ZGS, KGZS, DRUGI | projekti | Skladno s časovnico projektov | 17.500 €/KGZS, 28.000 €/ZGS, odvisno od vključevanja v izvedbo ukrepa/DRUGI |

## 4 Upravljanje številčnosti in prostorska razporeditev medveda

**Dolgoročni cilji:**

*4.1 Osrednje območje prisotnosti samic*

* ohranjati pogoje za sobivanje ljudi in medveda,
* vzdrževanje ugodnega stanja populacije in stabilnosti populacije (z vidika starostno-spolne strukture, vitalne populacije),
* prednostno zmanjšati številčnosti (lokalnih gostot) medvedov na območjih pogostejših konfliktov oz. z namenom zmanjševanja konfliktov (v neposredni okolici območij s povečanimi konflikti).

*b) Povezovalno območje z Alpami*

* vzpostavljati in izboljševati pogoje za sobivanje ljudi in medveda,
* ohranjati trenutno varstveno stanje populacije na tem območju,
* omogočiti stanje populacije, ki zagotavlja prehajanje medvedov proti Alpam,
* ohranjati habitatno povezljivost prostora.
* vzpostaviti sistem načrtovanja in izvedbe odstrela (ter argumentacije upoštevaje določila zakonodaje), ki bo preprečeval širjenje in/ali povečevanje gostot medveda v območjih, kjer zaradi dejavnosti človeka lahko zanesljivo pričakujemo močno povečane konflikte (velja tudi za Preostali prostor v Sloveniji).

*c) Preostali prostor v Sloveniji*

* območje ni strateško pomembno za dolgoročno ohranitev medveda, zato ni posebnih ciljev na tem območju

**Podrobnejši cilji:**

*4.1.1 Osrednje območje prisotnosti samic*

* Ohranjanje ugodnega stanja populacije rjavega medveda
* uravnavanje številčnosti na način, ki zagotavlja stabilno starostno-spolno strukturo populacije,
* odstranjevanje konfliktnih medvedov z odstrelom.

*4.1.2 Povezovalno območje z Alpami*

* odstranjevanje konfliktnih medvedov z odstrelom (na način, da je vnaprej omejen najvišji možen odvzem, ki ne sme poslabšati stanja v populaciji in je usmerjen v problematične medvede).

*4.1.3 Preostali prostor v Sloveniji*

* odstranjevanje konfliktnih medvedov z odstrelom.
* zmanjševanje konfliktov med medvedi in ljudmi;
* izboljšanje obstoječega sistema načrtovanja odstrela medvedov.

**Ukrepi:**

|  |
| --- |
| **4. Upravljanje številčnosti in prostorska razporeditev medveda** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 5 let** |
| 1 | Priprava strokovnih mnenj (in pisnih stališč) za odstrel rjavega medveda na letni ravni.  | 4.1.1, 4.1.2, 4.1.3 | JAVNA SLUŽBA MOP/ZGS, ZRSVN, DRUGI | državni proračun | na letni ravni  | 22.750 € /JAVNA SLUŽBA MOP/ZGS, 15.400 € /JN, redno delo/ ZRSVN  |
| 1 | Dokončanje metodologije za monitoring medveda in protokola za delovanje intervencijske skupine tudi na podlagi dokumentov pripravljenih v okviru DINALP BEAR.  | 4.1.1, 4.1.2, 4.1.3 | MOPZRSVN, ZGS | državni proračun | 2020  | Redno delo/ MOP, ZRSVN in ZGS |
| 1 | Organizacija in udeležba na sestankih strokovne in deležniške skupine, ki delujeta v okviru MOP, priprava pravnih aktov za odvzem medveda s strani MOP in pomoč MOP/ARSO pri pripravi gradiv. | 4.1.1, 4.1.2, 4.1.3 | MOP,JAVNA SLUŽBA MOP/ZGS, MKGP,ARSO,ZRSVN in DRUGI | državni proračun  | redno | redno delo/ MOP, MKGP, ARSO, ZRSVN, ZGS in DRUGI |
| 1 | Izvedba vsakoletnega odstrela medvedov z namenom uravnavanja številčnosti (pravico do odstrela imajo upravljavci lovišč, ki redno sodelujejo pri nacionalnih monitoringih velikih zveri). | 4.1.1, 4.1.2, 4.1.3 | upravljavci lovišč inLPN-jev | se pokriva s prihodki od odstrela | redno | se pokriva s prihodki od odstrela |
| 1 | Čim prejšnji odstrel medveda, ki je prepoznan kot potencialno nevaren ali posebno problematičen, npr. večkrat zapored povzroči škodo na govedu ali se nauči prečkati visoko elektromrežo .  | 4.1.1, 4.1.2, 4.1.3 | JAVNA SLUŽBA MOP/ZGS, ARSO, upravljavci lovišč | državni proračun, deloma se pokriva s prihodki od odstrela | redno | stroški upoštevani pri delu interventne skupine, redno delo/ARSO, se pokriva s prihodki od odstrela/ upravljavci lovišč |
| 1 | Dogovor o načinu usklajevanja načrtovanja odvzema medvedov s Hrvaško na ravni ministrstev (Po projektna LIFE DINALP BEAR aktivnost) | 4.1.1, 4.1.2, 4.1.3 | MOP,JAVNA SLUŽBA MOP/ZGS, DRUGI | državni proračun | 2021 in 2023 | 680 €/ JAVNA SLUŽBA MOP/ZGS, redno delo/MOP, 5.120€/JN |
| 2 | Izvedba odlovov živih medvedov za namene preselitve medvedov v druge države | 4.1.1 | Projekti(MOP, ZGS, ARSO) | sredstva tujih projektov / držav | po potrebi | stroški se izračunajo za vsak primer posebej |

## 5 Krmljenje medveda

**Dolgoročni cilj:**

 5.1 Zmanjšanje negativnih in povečanje/ohranitev pozitivnih učinkov krmljenja

**Podrobnejši cilji:**

5.1.1 Preprečevanje privabljanja medvedov v bližino naselij s krmljenjem in spodbujanje praks, ki zadržujejo medvede stran od naselij

5.1.2 Splošno zmanjševanje intenzivnosti krmljenja in navezanosti medveda na hrano s krmišč

 5.1.3 Preprečevanje oblik krmljenja, ki spodbujajo močnejše navajanje (habituacijo) medveda na človeka in spodbujanje oblik, ki habituacije ne prožijo

**Ukrepi:**

|  |
| --- |
| **5. Krmljenje medveda** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 5 let** |
| 1 | Vzpostavitev sistemskega nadzora in sankcioniranje nezakonitih načinov krmljenja. | 5.1.2, 5.1.3 | Inšpektorat za lovstvo/ MKGP | državni proračun | redno | stroški vključeni v redno delo  |
| 1 | Usmerjanje upravljavcev lovišč pri odstranitvi in premiku krmišč s škrobno krmo, ki so preblizu naselij - skladno z 8.1 d) poglavjem Strategije (priprava smernic, svetovanje v sodelovanju z upravljavci) in nadzor upoštevanja prepovedi krmljenja na lokacijah odstranjenih/premaknjenih krmišč. | 5.1.1 | JAVNA SLUŽBA MKGP/ZGS, Inšpektorat za lovstvo,upravljavci lovišč  | državni proračun / upravljavci lovišč | 2024 | 20.840 €/ JAVNA SLUŽBA MKGP/ZGS, 13.530€/ Inšpektorat za lovstvo, se pokriva s prihodki od odstrela/ upravljavci lovišč  |
| 1 | Gostoto krmišč z močno krmo (1 krmišče na 300 ha) se določi z lovsko upravljavskimi načrti. | 5.1.2 | JAVNA SLUŽBA MKGP/ZGS | državni proračun | 2020 določi, kasneje redno spremlja | stroški vključeni v redno delo  |
| 1 | Opredelitev krmišč, ki so prednostno namenjena medvedu, v lovsko upravljavskih načrtih (LUN), vključno z opredelitvijo tipa in količine krme ter načina krmljenja ter določiti tista za ogledovanje medveda | 5.1.2, 5.1.3 | JAVNA SLUŽBA MKGP/ZGS | državni proračun | Redno skladno s pripravo LUN | stroški vključeni v redno delo  |
| 1 | Zmanjšanje načrtovane količine položene močne krme za 5 % v obdobju trajanja tega dokumenta (v okviru lovsko upravljavskih načrtov). | 5.1.2 | JAVNA SLUŽBA MKGP/ZGS | državni proračun | postopno do 2024 | stroški vključeni v redno delo |

## 6 Ogledovanje medveda

**Dolgoročni cilj:**

6.1. Ohranjanje višje strpnosti ljudi do medveda z nadzorovanim ogledovanjem medveda v naravi

**Podrobnejši cilj:**

6.1.1 vključevanje ogleda medveda v turistično ponudbo, ki nima negativnega vpliva na stanje ohranjenosti vrste in je varna za ljudi.

6.1.2 ogledi medvedov se lahko izvajajo zgolj na lokacijah krmišč, ki so opredeljena v lovskoupravljavskih načrtih.

 **Ukrepi:**

|  |
| --- |
| **6. Ogledovanje medveda** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Način financiranja** | **Rok za izvedbo** | **Okvirni stroški ukrepa za 5 let** |
| 2 | Opredelitev lokacij krmišč, tipa krme in količine krme na krmiščih, namenjenih ogledovanju medveda, v lovsko upravljavskih načrtih. | 6.1.2 | JAVNA SLUŽBA MKGP/ZGS | državni proračun |  prva opredelitev 2020, potem redno spremljanje | Redno delo  |
| 2 | Usposabljanje za lovce, ki spremljajo goste med vodenimi ogledi medvedov. | 6.1.1 | LZS | projekti, LZS, udeleženci | letno |  |

## 7 Spremljanje stanja populacije

**Dolgoročni cilji:**

7.1 Zanesljivi podatki o stanju populacije rjavega medveda v Sloveniji, ki služijo kot temelj upravljavskim odločitvam in na podlagi katerih se koordinirajo in usmerjajo aktivnosti predvidene v tem strateškem dokumentu (Strategiji za upravljanje rjavega medveda), ki imajo neposreden vpliv na populacijo

7.2 Podatki o interakciji med medvedom in človekom, vključno s spremljanjem odnosa lokalnih prebivalcev do te vrste, kot temelj za reševanje konfliktov in izboljšanje sobivanja

7.3 Usklajevanje monitoringa s sosednjimi državami na ravni populacije in izmenjava podatkov

**Podrobnejši cilji:**

7.1.1 Dobro razumevanje številčnosti, spolne in starostne strukture populacije medveda, efektivne velikosti populacije ter dinamike teh parametrov skozi čas

7.1.2 Razumevanje prostorske širitve populacije, zlasti v Alpah

7.1.3 Podrobno spremljanje in beleženje vseh oblik smrtnosti medvedov

7.1.4 Spremljanje in beleženje zdravstvenega stanja populacije medvedov, zgodnje odkrivanje kužnih bolezni in zoonoz

7.1.5 Spremljanje učinkov krmljenja medveda

7.2.1 Spremljanje in beleženje konfliktnih interakcij med človekom in medvedom

7.2.2 Spremljanje odnosa javnosti in ključnih deležniških skupin do medveda, vključno z dinamiko spreminjanja tega odnosa

7.2.3 Spremljanje neposrednih (in kolikor je mogoče posrednih) ekonomskih učinkov prisotnosti medveda, tako negativnih (turizem, škode, posredni vplivi na način življenja ) kot pozitivnih (dobički iz lova in dobički z medvedom povezanih turističnih ter drugih pridobitnih dejavnosti)

7.3.1 Usklajen monitoring na ravni populacije. Monitoring podatki primerljivi na ravni populacije. Razumevanje skupnih podatkov

7.3.2 Lokalni podatki in podatki na ravni populacije, ki so na voljo pristojnim organom in pooblaščenim organizacijam v vseh sodelujočih državah

**Ukrepi:**

|  |
| --- |
| **7. Spremljanje stanja populacije** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 5 let** |
| 1 | Spremljanje in beleženje smrtnosti, vključno z vzroki smrti, meritvami mrtvih medvedov, odvzemom zoba za določitev starosti in pripravo zbirke zob za pošiljanje v laboratorij ter zbiranjem vzorcev za genetiko in za analizo prehrane medveda (stabilni izotopi). | 7.1.1, 7.1.3, 7.1.4 | JAVNA SLUŽBA MOP/ZGS | državni proračun | redno | 45.070 € |
| 1 | Izvedba »štetij medvedov na stalnih števnih mestih«, zbiranje in vnos podatkov v digitalno bazo. | 7.1.1,7.1.2 | JAVNA SLUŽBA MOP/ZGS, OZUL-i | državni proračun | redno | 56.600 €/ JAVNA SLUŽBA MOP/ZGS, se pokriva s prihodki od odstrela/ OZUL-i |
| 1 | Vzdrževanje nacionalne baze podatkov in izmenjava podatkov o monitoringu z drugimi državami prek skupne spletne baze (Spremljanje interakcij med medvedom in človekom, škode, biometrija mrtvih medvedov, štetje na stalnih števnih mestih, telemetrija, genetika). (Po projektna LIFE DINALP BEAR aktivnost) | 7.2.1, 7.3.1, 7.3.2 | JAVNA SLUŽBA MOP/ZGS, podizvajalec | državni proračun | redno | 42.300 €/ JAVNA SLUŽBA MOP/ZGS |
| 1 | Spremljanje gibanja, številčnosti in pojavljanja samic medvedov v Alpah prek neinvazivnega genetskega vzorčenja. Vzorčenje na vsaka 4 leta. | 7.1.2 | DRUGI (JN) | državni proračun | vzorčenje 2023, rezultati 2024 | 79.919€/JN |
| 1 | Ocena številčnosti in spolne strukture populacije s pomočjo neinvazivnega genetskega vzorčenja na območju Dinaridov - organizacija, vzorčenje, genska analiza (na 8 let). | 7.1.1 | DRUGI (JN) | državni proračun | vzorčenje 2023, rezultati 2024 | 208.923€/ JN |
| 1 | Rekonstrukcije številčnosti in spolne strukture populacije s pomočjo računalniškega modeliranja, ovrednotenj podatkov stalnih števnih mest in analiz podatkov brušenja zob (vključuje stroške analiz brušenja zob) ob pripravi dovoljenj za odvzem. | 7.1.1 | DRUGI (JN) | državni proračun | ob pripravipredloga za odstrel | 35.200 €/ JN |
| 1 | Celostna analiza stanja populacije in konfliktov s človekom ter ažuriranje smernic za upravljanje po zaključku prilagoditve številčnosti populacije ciljni vrednosti in novih ocenah številčnosti (leto 2024) | 7.1.1 | DRUGI (JN) | državni proračun | Leto 2024 | 18.000 €/ JN |
| 2 | Analiza genetskih vzorcev tkiv mrtvih medvedov (genetsko označevanje vseh mrtvih medvedov za potrebe sledenja), spremljanje efektivne velikosti populacije, genetske pestrosti in starostne strukture populacije. | 7.1.1 | DRUGI (JN) | državni proračun | redno | 81.500 €/ JN |
| 1 | Veterinarski pregledi vseh poginjenih medvedov, ki niso poginili zaradi travmatskih vzrokov (strelne rane, promet ipd.) s strani veterinarja, usposobljenega za področje zdravstvenega varstva divjih živali in pregledi vzorcev teh živali za določene patogene organizme (koordinirano na ravni populacije). | 7.1.4 | JAVNA SLUŽBA MOP/ZGS, podizvajalec | državni proračun | redno, po potrebi | 5.000 €/ JAVNA SLUŽBA MOP/ZGS |
| 1 | Spremljanje odnosa javnosti in ključnih deležniških skupin (standardiziran vprašalnik) do medveda in upravljanja le-tega na reprezentativnih vzorcih (na 5 let). | 7.2.2 | DRUGI (JN) | državni proračun  | 2023 | 22.000 €/ JN |
| 1 | Spremljanje gospodarskih učinkov prisotnosti medveda, tako stroškov povezanih z upravljanem in odstrelom kot prihodkov od mesa in trofej ter iz na medveda vezanih pridobitnih dejavnosti, npr. vodenje, ogledovanja | 7.2.3 | DRUGI (JN) | državni proračun | 2023 | 10.000 €/ JN |
| 1 | Spremljanje zastopanosti hrane s krmišč v prehrani medveda in vplivov učinkov zmanjševanja krmljenja s poudarkom na konfliktih/habituaciji (individualna raven) | 7.1.5 | DRUGI (JN) | državni proračun | zajemanje in analize vzorcev vsako leto, celostna analiza 2024 | 45.900 €/ JN |
| 1 | Sintezno poročilo o vsakoletnem stanju populacije (sinteza monitoringov glede številčnosti, spolne sestave, rodnosti, smrtnosti, škod, odnosi javnosti, spremljanje pomena hrane s krmišč). | 7.1.1, 7.3.2 | JAVNA SLUŽBA MOP/ZGS, DRUGI | državni proračun | redno | 16.600 €/ JN, 7.100€/ JAVNA SLUŽBA MOP/ZGS  |
| 2 | Spremljanje vplivov krmljenja medvedov z namenom vodenja ogledovanja na vedenje medvedov (povečana habituacija). | 7.1.5, 7.2.3 | projekt | državni proračun | 2021 | 5.700 € |

## 8 Raziskovalne prioritete

**Dolgoročni cilj:**

8.1 Z raziskovalnimi projekti, financiranimi iz raziskovalnih sredstev, izboljšati varstvo in upravljanje medveda ter znižati s tem povezane stroške

**Podrobnejši cilj:**

8.1.1 Z raziskavami pridobiti rezultate, za katere se pričakuje, da bodo imeli pomemben vpliv na varstvo in/ali upravljanje z medvedom v Sloveniji

**Ukrepi:**

|  |
| --- |
| **8. Raziskovalne prioritete** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 5 let** |
| 2 | Kandidiranje na razpisih za raziskave. | 8.1.1 | projekti |  mehanizmi za (so)financiranje, prijavitelji raziskovalnih projektov | redno |  |

## 9 Nadzor nezakonitega ubijanja medvedov

**Dolgoročna cilja:**

9.1 Preprečiti porast primerov nezakonitega ubijanja medvedov

9.2 Dvigniti zavest, da je nezakonito ubijanje velikih zveri kaznivo dejanje in da je treba predpise spoštovati

**Podrobnejši cilji:**

 9.1.1 Izboljšanje učinkovitosti dela organov pregona, lovcev in gozdarjev

9.1.2 Čim prejšnje odkrivanje primerov nezakonitega ubijanja medvedov

9.1.3 Vodenje baze primerov nezakonitega ubijanja in iskanje vzrokov/motiva za njihovo pojavljanje

9.2.1 Povečati ozaveščenost pri ključnih deležnikih

**Ukrepi:**

|  |
| --- |
| **9. Nadzor nezakonitega ubijanja medvedov** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 5 let** |
| 1 | Pregled trupel medvedov s strani usposobljenega veterinarja, če obstaja sum na kaznivo dejanje in če je izvedba pregleda možna. | 9.1.1,9.1.3 | JAVNA SLUŽBA MOP/ZGS | državni proračun | redno | 3.800 € |
| 1 | Vodenje podatkovne baze primerov nezakonitega ubijanja medvedov. | 9.1.3 | JAVNA SLUŽBA MOP/ZGS | državni proračun | redno | stroški vključeni v spremljanje stanja |
| 1 | Vzpostavitev policijske ekipe/enote, usposobljene za preiskovanje primerov nezakonitega ubijanja prostoživečih živali in izdelava protokola za ustrezno ukrepanje v primeru najdbe mrtve živali, za katero obstaja sum, da je bila nezakonito ubita. | 9.1.1, 9.1.2,9.1.3 | Projekt(MNZ, LZS, ZGS, BF) | LIFE Lynx | 2022 | 87.000 €/ projekt |
| 2 | Izobraževanje lovskih pripravnikov in lovskih čuvajev o vsebinah, povezanih z nezakonitim ubijanjem, poudarjanje pomena ničelne tolerance do takšnih kaznivih dejanj in ozaveščanje o nesprejemljivosti prakse plašenja medvedov s sredstvi, ki poškodujejo medveda (npr. šibrenimi naboji) na krmiščih za divje prašiče. | 9.1.1, 9.1.2, 9.2.1 | MOP,LZS,projekt | državni proračun v sodelovanju z LZS, LIFE Lynx | redna izobraževanja | redno delo/ MOP in LZS |

## 10 Strateške dejavnosti na področju ohranjanja habitata rjavega medveda

**Dolgoročni cilji:**

 10.1 Ohraniti kakovosten, dovolj povezan habitat medveda

 10.2 Izboljšati povezanost prostora za medveda, kjer je to pomembno

**Podrobnejši cilji:**

10.1.1 Vključiti potrebe vrste po prostoru v proces prostorskega planiranja in v prihodnje spremembe rabe prostora /posege v prostor

10.2.1 Prepoznati ključna mesta, kjer bi bilo treba povečati povezanost prostora, pripraviti načrt ureditve teh mest in ga izvesti

**Ukrepi:**

|  |
| --- |
| **10. Strateške dejavnosti na področju ohranjanja habitata rjavega medveda** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 5 let** |
| 1 | Določitev glavnih območij/mest/koridorjev, kjer bi bilo treba povezljivost prostora za velike zveri (medveda) izboljšati ter priprava načrta/opredelitev možnih načinov sanacije in virov financiranja koridorjev  | 10.2.1 | projekt | LIFE Lynx | 2022 | 5.000 € |
| 1 | Sanacija slabo urejenih/uničenih koridorjev v skladu z Resolucijo o nacionalnem programu razvoja prometa v Republiki Sloveniji do 2030 in Strategije razvoja prometa v Republiki Sloveniji ter Načrta vlaganj v promet in prometno infrastrukturo za 2020-2015 (ukrep Ro.47). (Po projektna LIFE DINALP BEAR aktivnost) | 10.2.1 | DARS, DRSI | državni proračun, projekt | postopno, časovno opredeljeno v načrtu (prejšnji ukrep) | 5.000.000 €/ MZI/projekt |
| 1 | Priprava predloga mirnih obdobij in območij z omejitvami prostočasnih in rekreacijskih dejavnosti ter prilagojeno izkoriščanje gozdov in gradnja gozdne infrastrukture v habitatu medveda | 10.1.1 | JAVNA SLUŽBA MOP/ZGS,JAVNA SLUŽBA MKGP/ZGS, MOP, ZRSVN | državni proračun | redno | Redno delo/ MOP, ZGS in ZRSVN |
| 1 | Izvedba seminarja za prostorske planerje namenjenega prepoznavanju prostorskih potreb medvedov in njihovem upoštevanju pri presojah. | 10.1.1 | DRUGI (JN) | državni proračun | 3 v petih letih | 12.000 €/JN |

## 11 Optimizacija zakonodaje

**Dolgoročni cilji:**

 11.1 Optimizacija zakonodaje na način, da bo omogočala izvajanje ukrepov iz strategije in s tem prispevala k strpnosti do medveda med ljudmi in nudila podporo dolgoročni ohranitvi medveda

**Podrobnejši cilji:**

 11.1.1 Posodobitev obstoječega odškodninskega sistema

 11.1.2 Ureditev zakonodaje, povezane z opazovanjem medveda

 11.1.3 Sprememba naravovarstvene zakonodaje v smeri poenostavitve postopka odstrela konfliktnih osebkov

 11.1.4 Sprememba zakonodaje, povezane z zbiranjem in odvozom odpadkov

 11.1.5 Sprememba zakonodaje v smeri ureditve statusa intervencijske skupine

11.1.6 Vpeljava Smernic za vzdrževanje in izboljšanje povezljivosti habitata medveda v zakonodajo

11.1.7 izboljšanje predpisov in izvajanja postopkov s področja povračila škod

11.1.8 priprava argumentacije in pričetek postopka za premik medveda na prilogo V

**Ukrepi:**

|  |
| --- |
| **11. Optimizacija zakonodaje** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 5 let** |
| 1 | Posodobitev *Zakona o ohranjanju narave* in *Pravilnika o primernih načinih varovanja* skladno z novimi ugotovitvami in preizkušenimi metodami varovanja premoženja pred medvedom in drugimi velikimi zvermi vključno z izboljšanjem predpisov s področja povračila škod ter ogledovanja medvedov | 11.1.1, 11.1.2, 11.1.7 | MOP,ARSO,ZGS, ZRSVN, MKGP,KGZS | državni proračun | 2020 | Redno delo/ MOP, ARSO, ZRSVN, ZGS, MKGP in KGZS |
| 1 | Vzpostavitev in izvajanje nadzora nad postavljenimi zaščitnimi sredstvi za preprečevanje nastajanja škode na človekovem premoženju. | 11.1.1 | JAVNA SLUŽBA MOP/ZGS | državni proračun | 2020 | stroški vključeni v preprečevanje škod |
| 1 | Skrajšanje/poenostavitev postopkov s pripravo navodil za pridobitve dovoljenj za odstrel konfliktnih medvedov. | 11.1.3 | MOP, ARSO, ZGS, ZRSVN, KGZS | državni proračun | 2021 | Redno delo/ MOP, ARSO, ZGS, ZRSVN in KGZS |
| 1 | Ureditev statusa intervencijske skupine. | 11.1.5 | MOP, ARSO, MKGP | državni proračun | 2021 | Redno delo/ MOP, ARSO in MKGP |
| 1 | Uvedba obvezne uporabe smetnjakov, ki medvedu preprečujejo dostop do vsebine na območjih največjih gostot medveda. | 11.1.4 | MOP | državni proračun | 2022 | Redno delo/ MOP |
| 1 | Vpeljava *Smernic za vzdrževanje in izboljšanje povezljivosti habitata medveda* v prostorsko zakonodajo. Ureditev statusa površin v bližini zelenih mostov. | 11.1.6 | MOP | državni proračun  | 2021 | Redno delo/ MOP |
| 1 | Priprava vseh materialov in argumentacije za pričetek postopka za premik medveda na prilogo V ter sledenje postopku | 11.1.8 |  MOP, DRUGI | državni proračun | 2021 priprava, nato redno sledenje | Redno delo/ MOP,11.800 €/ JN |
| 1 | Ureditev statusa pastirskih psov (državni register), ki lastnika takšnih psov ščiti pred odgovornostjo v primeru napada psa na osebo ali domačo žival, ki vstopi na ograjeno območje pašnika ali druge kmetijske površine, ki je jasno označena z opozorilnimi tablami. | 11.1.7 | MOP, MKGP | državni proračun | 2021 | Redno delo/ MOP in MKGP |

## 12 Medsektorsko sodelovanje in usklajevanje

**Dolgoročni cilj:**

12.1. Usklajeno delovanje različnih relevantnih sektorjev in deležnikov

**Podrobnejši cilj:**

12.1.1. Vzpostaviti ali razvijati dobro sodelovanje med ključnimi sektorji in deležniki

 **Ukrepi:**

|  |
| --- |
| **12. Medsektorsko sodelovanje in usklajevanje** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 5 let** |
| 1 | Sodelovanje pri pripravi dokumentov za postavitev zelene infrastrukture. |  12.1.1 | MOP, JAVNA SLUŽBA MOP/ZGS, ZRSVN, MZI, DRUGI | državni proračun | redno | 1.700 € /JAVNA SLUŽBA MOP/ZGS, 2.850 €/ JNOstalo redno delo/ MZI, MOP in ZRSVN |
| 1 | Sodelovanje pri pregledu/potrjevanju občinskih prostorskih načrtov (OPN) z namenom ohranjanja ustrezne povezljivosti habitata. |  12.1.1 | MOP, ZRSVN, JAVNA SLUŽBA MOP/ZGS | državni proračun | redno | 5.600€/ JAVNA SLUŽBA MOP/ZGS, redno delo/MOP in ZRSVN |
| 1 | Sodelovanje pri pripravi ukrepov PRP za naslednje programsko obdobje- poudarek tudi na zmanjšanju birokracije in posebnih ukrepih za majhne kmetije |  12.1.1 | MOP, MKGP, JAVNA SLUŽBA MOP/ZGS,JAVNA SLUŽBA MKGP/KGZS | državni proračun | 2020/2021 | 2.000 € /JAVNA SLUŽBA MOP/ZGSOstalo redno delo/ MOP, MKGP in KGZS |
| 1 | Sodelovanje pri pripravi prenovljenega Programa upravljanja območij Natura 2000. |  12.1.1 | MOP, ZRSVN,JAVNA SLUŽBA MOP/ZGS, DRUGI | državni proračun, projekt LIFE IP NATURA.SI | 2020/2021 | 850 € /JAVNA SLUŽBA MOP/ZGS, 850 €/ RAZPIS,Ostalo redno delo/ MOP in ZRSVN |
| 2 | Organizacija rednih medsektorskih srečanj za izmenjavo in usklajevanje mnenj. | 12.1.1. | JAVNA SLUŽBA MOP/ZGS, MOP, MNZ, MKGP, DRUGI | državni proračun | letno | 1.700 €/ JAVNA SLUŽBA MOP/ZGS, 3.800 €/ JN,Ostalo redno delo/ MOP, MKGP in MNZ |
| 2 | Sodelovanje pri pripravi dolgoročnih lovsko upravljavskih načrtov območij (LUN). |  12.1.1 | JAVNA SLUŽBA MKGP/ZGS, MKGP, MOP, ZRSVN, DRUGI | državni proračun (redno delo in JN) | 2020 | Redno delo/ MKGP, MOP, ZRSVN in ZGS,1000€/ JN |

## 13 Mednarodno sodelovanje

**Dolgoročni cilj:**

13.1 Skozi dialog in sodelovanje na mednarodni ravni zagotoviti postopno okrevanje populacije medveda v alpskem prostoru in ohranjanje ugodnega varstvenega stanja v dinarskem prostoru

**Podrobnejši cilji:**

13.1.1 Okrepiti sodelovanje z državami dinarskega prostora, zlasti z Republiko Hrvaško

13.1.2 Nadaljevanje sodelovanja z državami iz območja Alp v okviru Alpske konvencije

13.1.3 Vzpostaviti sodelovanje in izmenjavo izkušenj z državami, v katerih se aktivno upravlja populacije medvedov

 **Ukrepi:**

|  |
| --- |
| **13. Mednarodno sodelovanje** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 5 let** |
| 1 | Redno sodelovanje predstavnikov različnih sektorjev v mednarodnih skupinah za usklajevanje upravljanja populacije medveda (na primer WISO, platforme EU za velike zveri in LCIE).  | 13.1.2, 13.1.3 | JAVNA SLUŽBA MOP/ZGS | državni proračun | redno | 11.800 € |
| 2 | Podpora ustanovitvi formalne skupine predstavnikov strokovnih organizacij držav dinarskega prostora po zgledu WISO v alpskem prostoru. | 13.1.1 | JAVNA SLUŽBA MOP/ZGS, MOP | Projekt v okviru predsedovanja EU | v času predsedovanja EU | 30.000 €/ JAVNA SLUŽBA MOP/ZGS, redno delo/MOP |
| 2 | Prenos priporočil iz Smernic za poenoteno upravljanje rjavega medveda na območju Alp in severnih Dinaridov v nacionalne dokumente skladno s Strategijo. | 13.1.113.1.213.1.3 | MOP,ZGS  | del rednih nalog  | 2020/2021 | redno delo/ MOP in ZGS |
| 2 | Vzpostavitev konzorcija upravljavcev/strokovnjakov iz EU držav, v katerih se z odstrelom posega v populacijo medveda, vključno z ne –EU državami. | 13.1.3 | MOP, JAVNA SLUŽBA MOP/ZGS | državni proračun | v času predsedovanja EU, nato 2023 drugo srečanje | Redno delo/MOP,40.000 €/ JAVNA SLUŽBA MOP/ZGS |
| 2 | Vzdrževanje čezmejnega sodelovanja na področju spremljanja stanja populacije. (Po projektna LIFE DINALP BEAR aktivnost)  | 13.1.113.1.213.1.3 | JAVNA SLUŽBA MOP/ZGS,DRUGI | državni proračun | redno, po potrebi | 8.750 € /JAVNA SLUŽBA MOP/ZGS,10.000 €/JN |

# NAČIN PREVERJANJA IZVAJANJA NAČRTA IN POROČANJE

Izvajanje načrta redno spremlja MOP, izvajalci do konca februarja tekočega leta v rednih letnih poročilih o delu poročajo o opravljenih nalogah iz akcijskega načrta in porabljenih sredstvih v posebnem poglavju poročila. Podobno velja tudi za poročila po projektih.

Ministrstvo za okolje in prostor zbira ta poročila in na tej podlagi spremlja izvajanje načrta. Ugotovitve se upoštevajo pri pripravi predlogov za financiranja za tekoča proračunska obdobja ter pripravi projektov, javnih naročil oziroma razpisov. V kolikor pride do večjih odstopanj od predvidenega načrta, lahko Ministrstvo za okolje in prostor predlaga sprejem sprememb in dopolnitev akcijskega načrta.

# PRILOGE

* Tabele stroškov (ocena obsega dela za MOP, ARSO in ZRSVN je v posebni tabeli)
* Tabela obsega dela za MOP, ARSO in ZRSVN

PRILOGE

* Tabele stroškov (v EUR)





Opomba: V letu 2020 so sredstva zagotovljena. Za leto 2021 so upoštevana sredstva proračuna za leto 2021. V letih 2022 – 2024 bodo sredstva načrtovana glede na sprejeti proračun. Sredstva se zagotavlja na proračunski postavki 153239 - Natura 2000, pod Akcije, intervencije in drugi varstveni ukrepi: 2511-11-0025.



Opomba: Za leta 2020 do 2024 sredstva še niso zagotovljena in bodo načrtovana v skladu s proračunskimi zmožnostmi. Sredstva se zagotavlja na proračunski postavki 153239 - Natura 2000, pod Akcije, intervencije in drugi varstveni ukrepi: 2511-11-0025.









* Tabela obsega dela za MOP, ARSO in ZRSVN (v ekvivalentih polnega delovnega časa- FTE (2088 ur/leto))



Opomba k obsegu dela za MOP, za leto 2021: Predviden obseg dela tudi za aktivnosti povezane s Predsedovanjem Svetu EU in ukrepe prioritete 2

1. Jerina, K., Majić-Skrbinšek, A., Stergar, M., Bartol, M., Pokorny, B., Skrbinšek, T., in T. Berce. 2020. Strokovna izhodišča za upravljanje rjavega medveda (Ursus arctos) v Sloveniji (obdobje 2020–2023). Ekspertiza. Biotehniška fakulteta Univerze v Ljubljani, Gozdarski inštitut Slovenije, Zavod za gozdove Slovenije. 98 str. [↑](#footnote-ref-1)